Torstein Dale var en dyktig og engasjert organisasjonsmann, formann for Hærens Offisers-forbund 1950–1954, deltok i dannelsen av Befalets Fellesorganisasjon (BFO), og var i en periode leder for organisasjonen. Dale gjorde forarbeidet for Yrkesorganisasjonenes Hovedsammenslutning for Embets- og tjenestemenn (YH, som senere ble til YS) og ble organisasjonens første formann.